Page:Excellent old song intitled, Maggy Lauther.pdf/2



H A wou'dna be in love

wi' bonny Maggy Lauther,

A piper met her gaun through Fife,

he sper'd what was't they ca'd her?

Right scornfully she answer'd him,

begone you hallan-shaker,

Job on your gate you blather-skate,

my name is Maggy Lauther.

Maggy, quo' he, now by my bags,

I'm fidging fain to see thee,

Sit down by me my bonny bird,

indeed I winna steer thee;

For I'm a piper to my trade,

my name is Rob the Ranter,

The lasses loup as they were daft,

when I blaw up my chanter.

Piper, quo' Meg, hae ye your bags,

or is your drone in order?

Gif ye be Rob we've heard of you,

live ye upo' the border?

The kintry a' baith far and near,

has heard of Rob the Ranter,

I'll shake my foot wi' right good will,

gif ye'll blaw up your chanter.

Then to his bags he flew with speed,

and round the drone he twisted,